Diari Oficial de la Generalitat Valenciana


Sumari del DOGV 6835, del 07-08-2012 (2012/7184)

Notificació de la sentència i de la interlocutòria d'aclariment d'esta dictada en el procediment de guarda i custòdia número 63/2012.
-------------------------------------------------------------------------------------------------------------------------------------

### Dades del document

Número de DOGV
:   6835

Data del DOGV
:   07-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7184


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència i de la interlocutòria d'aclariment d'esta dictada en el procediment de guarda i custòdia número 63/2012. [2012/7184]  
Família, guarda, custòdia o aliments de fills menors no matrimonials no consensuats 000063/2012   
Part demandant: Carla Patricia Rodríguez Aguilar.  
Part demandada: Yery Antonio Vázquez Ruiz.  
Sobre: guarda, custòdia o aliments de fills menors no matrimonials no consensuats.   
En el juí a què es fa referència s'ha dictat la resolució que té el text que, literalment, és com seguix:   
«Dispositiva  
Estime la demanda formulada per la procuradora senyora Benlloch Soriano, en representació de Carla Patricia Rodríguez Aguilar, contra Yeri Antonio Vázquez Ruiz, declarat en rebel·lia, sobre guarda, custòdia i aliments de fill menor, i fixe les mesures definitives següents:  
  
Règim de convivència  
1. S'atribuïx a la mare, Carla Patricia Rodríguez Aguilar, la convivència individual amb la seua filla menor, i la pàtria potestat queda compartida amb el progenitor, Yeri Antonio Vázquez Ruiz.   
2. Yeri Antonio Vázquez Ruiz podrà relacionar-se amb la seua filla menor en la forma que concerte amb Carla Patricia Rodríguez Aguilar, i si no hi haguera un acord s'establiria el següent règim de relacions:   
- Fins que la menor complisca quatre anys: el pare podrà estar en companyia de la seua filla menor els caps de setmana alterns, des del dissabte a les 10.00 hores fins a les 14.00 hores, i el diumenge en el mateix horari. I haurà d'arreplegar i tornar la menor al domicili matern.  
- Des que la menor complisca quatre anys: el pare podrà estar en companyia de la seua filla menor els caps de setmana alterns, des del divendres a l'eixida del col·legi on l'arreplegarà, o, si no pertoca, a les 17.00 hores (amb l'arreplega en este cas al domicili).   
Els ponts escolars es computaran com a caps de setmana, i s'uniran al cap de setmana mes pròxim. En gaudirà el progenitor a qui corresponga estar amb la menor el cap de setmana de què es tracte.  
  
Així mateix, i des que la menor complisca quatre anys, podrà gaudir de la seua companyia la meitat de les vacances de Nadal, Falles, Setmana Santa i estiu, amb l'elecció del període de gaudi, si no hi ha un acord, en els anys parells per la mare i pel pare en els imparells. Durant el període vacacional quedarà en suspens el règim ordinari de visites.  
  
Això sense perjuí d'allò que acorden els progenitors de comú acord, els quals podran decidir les variacions que estimen convenients, sempre en interés de la seua filla menor.   
Atribució de l'ús de la vivenda i parament familiar   
3. S'atribuïx l'ús i gaudi del domicili familiar, siti al carrer de Torres, número 10, porta 5, i del parament familiar a Andrea López Martín junt amb la filla menor, en companyia de la qual queda. Este ús i gaudi s'atribuïx fins que la filla complisca la majoria d'edat i gaudisca d'independència econòmica.  
Yeri Antonio Vázquez Ruiz retirarà del domicili familiar, si no ho ha fet ja, els seus objectes personals i els de la seua pertinença exclusiva, en el termini de 10 dies naturals comptador des de l'endemà de la notificació d'esta resolució.  
Gastos ordinaris  
4. El pare, Yeri Antonio Vázquez Ruiz, ha de pagar a Carla Patricia Rodríguez Aguilar en el compte corrent que esta designe a este efecte, en concepte de contribució als gastos ordinaris de la seua filla, per mesos anticipats i dins dels cinc primers dies de cada mes, la quantitat mensual de 300 euros, la suma pecuniària de la qual serà anualment actualitzada segons la variació que experimente l'IPC fixat per l'Institut Nacional d'Estadística o organisme que el substituïsca.  
Esta quantitat serà pagada des de la data de presentació de la demanda.  
Gastos extraordinaris   
5. Els gastos extraordinaris de la menor seran pagats al 50% per ambdós progenitors, els necessaris en tot cas i els convenients amb el consentiment escrit o autorització judicial previs.  
Tot això, sense fer una imposició de costes processals.   
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent i de la qual s'ha d'afegir una testimoniança a les actuacions originals, i que serà notificada a les parts, fent-los saber que en contra es pot interposar en este Jutjat un recurs d'apel·lació, dins dels 20 dies següents al dia que es notifique. Per a admetre el recurs serà necessari haver consignat en el compte destinat a este efecte la suma de 50 euros. Ho pronuncie, mane i firme.   
Publicació. La sentència anterior ha sigut llegida i publicada pel jutge que la va dictar de forma legal i el mateix dia de la seua data. En done fe».  
I posteriorment, amb data 2 de juliol de 2012, es dicta la interlocutòria d'aclariment, que, literalment, és com seguix:  
«Part dispositiva   
S'aclarix la sentència de data 24 d'abril de 2012, en el sentit següent:  
En el punt 3r de l'atribució de l'ús de l'habitatge i parament familiar, on diu "Andrea López Martín", ha de dir "Clara Patricia Rodríguez Aguilar".  
Diligència. L'estenc jo, el secretari judicial, per tal de fer constar que este edicte s'ha fixat el dia de hui al tauler d'anuncis. En done fe.  
  
València, 2 de juliol de 2012».   
Atés que es desconeix el domicili o la residència actuals de la part demandada, per la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte al tauler d'anuncis del Jutjat a fi de portar a efecte la diligència de notificació.  
  
  
València, 2 de juliol de 2012.- El secretari judicial: Rafael Roselló Sobrevela.